CELEX: 32014D0905
Language: et
Date: 2014-12-11 00:00:00
Title: 2014/905/EL: Komisjoni rakendusotsus, 11. detsember 2014 , millega lubatakse Euroopa Parlamendi ja nõukogu määruse (EÜ) nr 258/97 kohaselt toidu uuendkoostisosana turule lasta metüülvinüüleetri ja maleiinanhüdriidi kopolümeer (teatavaks tehtud numbri C(2014) 9333 all)

13.12.2014   
            
            
               ET
            
            
               Euroopa Liidu Teataja
            
            
               L 358/47
            
         KOMISJONI RAKENDUSOTSUS,
   11. detsember 2014,
   millega lubatakse Euroopa Parlamendi ja nõukogu määruse (EÜ) nr 258/97 kohaselt toidu uuendkoostisosana turule lasta metüülvinüüleetri ja maleiinanhüdriidi kopolümeer
   
      
         (teatavaks tehtud numbri C(2014) 9333 all)
      
   
   (Ainult ingliskeelne tekst on autentne)
   
      (2014/905/EL)
   
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               30. juunil 2008 esitas äriühing Reading Scientific Services Ltd Madalmaade pädevale ametiasutusele taotluse metüülvinüüleetri ja maleiinanhüdriidi kopolümeeri turule laskmiseks toidu uuendkoostisosana kasutamiseks närimiskummialusena.
            
         
               (2)
            
            
               Madalmaade pädev toiduhindamisasutus esitas 14. juulil 2011 esialgse hindamisaruande. Kõnealuses aruandes jõuti järeldusele, et metüülvinüüleetri ja maleiinanhüdriidi kopolümeer vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (3)
            
            
               Euroopa Komisjon edastas esmase hindamisaruande teistele liikmesriikidele 18. augustil 2011.
            
         
               (4)
            
            
               Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid.
            
         
               (5)
            
            
               12. juunil 2012 küsis komisjon Euroopa Toiduohutusameti (edaspidi „toiduohutusamet”) arvamust ja palus toiduohutusametil määruse (EÜ) nr 258/97 kohaselt täiendavalt hinnata metüülvinüüleetri ja maleiinanhüdriidi kopolümeeri kasutamist toidu koostisosana.
            
         
               (6)
            
            
               10. oktoobril 2013 võttis toiduohutusamet vastu teadusliku arvamuse metüülvinüüleetri ja maleiinanhüdriidi kopolümeeri (närimiskummialus) ohutuse kohta toidu uuendkoostisosana (2) kasutamisel, väites, et kavandatud kasutusviiside ja koguste juures on metüülvinüüleetri ja maleiinanhüdriidi kopolümeer ohutu.
            
         
               (7)
            
            
               Teaduslikus arvamuses on esitatud piisavalt tõendeid, mis kinnitavad, et metüülvinüüleetri ja maleiinanhüdriidi kopolümeeri kasutamine närimiskummialusena kavandatud viisil ja kogustes vastab määruse (EÜ) nr 258/97 artikli 3 lõikes 1 sätestatud kriteeriumidele.
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Lisas kirjeldatud metüülvinüüleetri ja maleiinanhüdriidi kopolümeeri võib lasta Euroopa Liidu turule toidu uuendkoostisosana kasutamiseks närimiskummialusena ning selle sisaldus valmis närimiskummis võib olla kuni 2 %.
   Artikkel 2
   Käesoleva otsusega lubatud uue närimiskummialuse nimetus seda sisaldava toiduaine etiketil on „närimiskummialus (sisaldab metüülvinüüleetri ja maleiinanhüdriidi kopolümeeri)” või „närimiskummialus (sisaldab CASi nr 9011-16-9)”.
   Artikkel 3
   Käesolev otsus on adresseeritud äriühingule Reading Scientific Services Ltd, The Lord Zuckerman Research Centre, Whiteknights Campus, Pepper lane, Reading, RG6 6LA, Ühendkuningriik.
   
      Brüssel, 11. detsember 2014
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  EFSA Journal (2013);11(10):3423.
   
      LISA
      METÜÜLVINÜÜLEETRI JA MALEIINANHÜDRIIDI KOPOLÜMEERI SPETSIFIKATSIOON
      
         Määratlus
      
      Metüülvinüüleetri ja maleiinanhüdriidi kopolümeer on metüülvinüüleetri ja maleiinanhüdriidi veevaba kopolümeer.
      
         Struktuurivalem
      
      
         
      
         Kirjeldus: vabalt voolav valge või määrdunudvalge pulber.
      
         Identifitseerimistunnus
      
      
                  CASi number
               
               
                  9011-16-9
               
            
         Puhtus
      
      
                  Analüüsiväärtus
               
               
                  Vähemalt 99,5 % kuivaines
               
            
                  Eriviskoossus (1 % MEK)
               
               
                  2–10
               
            
                  Metüülvinüüleetri jääke
               
               
                  Mitte üle 150 ppm
               
            
                  Maleiinanhüdriidi jääke
               
               
                  Mitte üle 250 ppm
               
            
                  Atseetaldehüüd
               
               
                  Mitte üle 500 ppm
               
            
                  Metanooli
               
               
                  Mitte üle 500 ppm
               
            
                  Dilauroüülperoksiidi
               
               
                  Mitte üle 15 ppm
               
            
                  Raskmetalle kokku
               
               
                  Mitte üle 10 ppm
               
            
         Mikrobioloogilised kriteeriumid
      
      
                  Aeroobsete bakterite üldarv
               
               
                  Mitte üle 500 CFU/g
               
            
                  Hallitus- ja pärmseeni
               
               
                  Mitte üle 500 CFU/g
               
            
                  Escherichia coli
               
               
                  Analüüsi tulemus on negatiivne
               
            
                  
                     Salmonella spp.
               
               
                  Analüüsi tulemus on negatiivne
               
            
                  Staphylococcus aureus
               
               
                  Analüüsi tulemus on negatiivne
               
            
                  Pseudomonas aeruginosa
               
               
                  Analüüsi tulemus on negatiivne